Cererea de bone a scăzut cu 50% faţă de anul trecut.
Salariul unei bone a scăzut cu 30% faţă de anul trecut. Cererea de bone s-a înjumătăţit faţă de luna februarie. Incertitudinea începerii şcolii ar putea redresa piaţa.
În incertitudinea începerii şcolii, trebuie să te gândeşti cine va avea grijă de copilul tău cât eşti ocupat cu lucrul. Maria nu ştie ce va face din toamnă dacă fetiţa ei de 6 ani nu va începe şcoala. Ea nu vede homeschollingul o soluţie. Pe lângă efortul financiar pe care îl va face pentru supravegherea fetiţei, nu crede că învăţatul online îi va ajuta copilul.În august, cererile pentru bone au scăzut cu 50%, iar din cauza acestei scăderi şi salariile bonelor sunt chiar şi cu 30% mai mici faţă de anul trecut şi faţă de februarie anul acesta.Uite ce spune Maria, părinte: "Nu o idee foarte bună, copiilor nu o să le placă. Ei sunt obişnuiţi să interacţioneze. Evident că mi-ar plăcea să revină la programul lor obişnuit. Dar o să vedem cum o să fie posibil lucrul acesta.“CĂTĂLINA TRANDAFIR, director agenţie de bone Mary Poppins: "Ofertele pe piaţă sunt în scădere pe babysitting pentru că marea majoritate a părinţilor au optat pentru telemuncă sau, decizia în cadrul companiei a fost de a munci de acasă. Marea majoritatea a părinţilor sunt în aşteptare, vor să vadă ce se întâmplă mai departe. Prezenţa unei bone în cadrul unei familii unde cel puţin un părinte lucrează de acasă, nu mai este necesară.“.